EkBass/fiwiki-20250220-pages-articles huggingface dataset:
Maxime Boccon

Maxime Boccon (s. 17. kesäkuuta 1974 Vesoul, Haute-Saône) on ranskalainen ratameloja. Boccon edusti Ranskaa Sydneyn kesäolympialaisissa 2000, joissa Ranska karsiutui 1 000 metrin kajakkinelosessa välierissä. Joukkueeseen kuuluivat Bocconin lisäksi Frédéric Gauthier, Pierre Lubac ja Stéphane Gourichon. Välimeren kilpailuissa Boccon saavutti yhden pronssimitalin Barissa 1997. Boccon on pituudeltaan 180-senttimetrinen ja painaa 75 kilogrammaa. == Lähteet == Luokka:Ranskalaiset melojat Luokka:Vuonna 1974 syntyneet Luokka:Elävät henkilöt
Friends of the Earth

Friends of the Earth (suom. Maan ystävät) on maailman suurin ympäristöjärjestö ja paikallistoimijoiden verkosto. Sillä on yli kaksi miljoonaa jäsentä. Liike puolustaa ihmisoikeuksia, metsiä ja biodiversiteettiä, ruokaomavaraisuutta ja ilmasto-oikeudenmukaisuutta. Se vastustaa uusliberalismia ja taloudellista eriarvoisuutta, ilmastonmuutosta ja patriarkaattia. Friends of the Earth Internationalilla on yli 5000 jäsenjärjestöä. Maiden omat järjestöt ovat osa kansainvälistä Friends of the Earth International -verkostoa, johon kuuluu ryhmiä 73 maasta ja kaikista maanosista. Järjestö on perustettu vuonna 1971. Suomessa toimiva tytärjärjestö Maan ystävät perustettiin vuonna 1996. == Tavoitteet == pienoiskuva|300x300px|Liikkeen mielenosoitus EquadorissaFriends of the Earthin tavoitteena on rauhallinen ja ympäristöllisesti kestävä maailma, joka perustuu luonnon kanssa harmoniassa elämiselle. Liike tavoittelee yhteiskuntaa, jossa ihmiset elävät kunniallista ja kokonaisvaltaista sekä tyydyttävää elämää keskinäisessä vuorovaikutuksessa eläen. Liike tavoittelee ihmisoikeuksien ja alkuperäiskansojen oikeuksien toteutumista. Liikkeen tavoittelema yhteiskunta rakentuu sosiaaliselle, taloudelliselle, sukupuolten väliselle ja ympäristön oikeudemukaisuudelle. Se on vapaa kaikista hyväksikäytön ja vallankäytön muodoista, kuten uusliberalismista, yritysvetoisesta globalisaatiosta, uuskolonialismista sekä militarismista. Friends of the Earthin tavoitteena on pysäyttää ympäristön turmeltuminen ja luonnonvarojen loppuun kuluminen, ja eheyttää niitä sen sijaan. Liike haluaa varjella maapallon ekologista ja kulttuurillista monimuotoisuutta sekä turvata kestävä elämäntavan. Se haluaa lisätä alkuperäiskansojen, paikallisten yhteisöjen, naisten, ryhmien ja yksilöiden voimaantumista ja osallistumista yhteiseen päätöksentekoon. Saavuttaakseen tavoitteensa, liike pyrkii lisäämään ihmisten tietoisuutta asioista, saamaan ihmisiä mukaan muutokseen sekä rakentamaan liittoumia muiden kanssa. Se pyrkii inspiroimaan, vahvistamaan ja täydentämään ihmisten omia kykyjä, jotta he voivat elää yhteiskunnassa jonka he haluavat saavuttaa. Toiminta perustuu keskinäiselle solidaarisuudelle. == Lähteet == == Aiheesta muualla == * Suomen Maan ystävät. * Euroopan Maan ystävät. * Kansainvälinen Maan ystävät. Luokka:Ympäristöjärjestöt Luokka:Kansalaisjärjestöt Luokka:Kansainväliset järjestöt
Hippolyte de Villemessant

Jean Hippolyte Cartier de Villemessant (1812 Rouen, Ranska – 1879 MonacoVillemessant, Hippolyte de, BnF 6.12.2017, viitattu 17.11.2020 ) oli ranskalainen toimittaja ja lehdenkustantaja. Hän aloitti kauppiaana mutta menestys jäi huonoksi, ja hän muutti 1839 Pariisiin ja ryhtyi lehtialalle. Hän otti vastuulleen 1844 La Pressen muotipalstan ja perusti 1840-luvulla useita lehtiä, jotka jäivät lyhytikäisiksi. Hänen ensimmäinen onnistumisensa oli hänen 1854 henkiinherättämänsä lehti Le Figaro, joka ilmestyi kaksi kertaa viikossa, kunnes se 1866 muuttui päivälehdeksi. Hänestä tuli sen päätoimittaja vuoteen 1875 asti. Villemessant saavutti tavoitteensa: huomion herättäminen ja rahan ansaitseminen, mutta joutui myös kaksintaisteluihin ja oikeudenkäynteihin ja oli Pariisin vihatuimpia miehiä. Työssään hän oli uupumaton. Hän harjoitti hyväntekeväisyyttä lehdistön puutteenalaisia kohtaan. Hänen muistelmansa Mémoires d’un journaliste (1867–1878) kirjoitti osittain Philip Gille. Tietosanakirja osa 10. Tietosanakirja-osakeyhtiö 1917Villemessant, Jean Hippolyte Cartier de, Nordisk familjebok 32. 1921 == Lähteet == ==Aiheesta muualla== Luokka:Ranskalaiset päätoimittajat Luokka:Ranskalaiset kustantajat Luokka:Vuonna 1812 syntyneet Luokka:Vuonna 1879 kuolleet
Stéphane Gourichon

Stéphane Gourichon (s. 5. elokuuta 1977 Angers, Maine-et-Loire) on ranskalainen ratameloja. Hän on pituudeltaan 191-senttimetrinen ja painaa 83 kilogrammaa. Gourichon edusti Ranskaa Sydneyn kesäolympialaisissa 2000, joissa Ranska karsiutui 1 000 metrin kajakkinelosessa välierissä. Joukkueeseen kuuluivat Gourichonin lisäksi Frédéric Gauthier, Maxime Boccon ja Pierre Lubac. == Lähteet == Luokka:Ranskalaiset melojat Luokka:Vuonna 1977 syntyneet Luokka:Elävät henkilöt
Pont Saint-Michel

Pont Saint-Michel (”Pyhän Mikaelin silta”) on Pariisin keskustassa sijaitseva silta, joka ylittää Seinejoen eteläisen haaran Île de la Citén saaren kohdalla. Sillan pohjoispää on Île de la Citéllä Pariisin oikeuspalatsin vieressä ja eteläpää Place Saint-Michel -aukion kohdalla, josta myös Boulevard Saint-Michel alkaa. Samassa katulinjassa Île de la Citén pohjoispuolella on Pont au Change -silta. Siltoja yhdistää saaren poikki kulkeva katu Boulevard du Palais. Pont Saint-Michelin pituus on 63 metriä ja leveys 30 metriä. Se on kolmiaukkoinen holvisilta. Sillan suunnittelivat insinöörit Vaudrey ja de Lagalisserie vuonna 1857 Ranskan keisari Napoleon III:n pyynnöstä. Holvikaarien väliin on kaiverrettu samanlaiset Napoleon III:een viittaavat suuret N-kirjaimet kuin Pont au Changella. Paikalla on ollut monta siltaa ennen nykyisen rakentamista. Niistä ensimmäinen rakennettiin vuosina 1378–1387.Le pont Saint Michel - Paris 1e , 5e et 6e Paris1900. Viitattu 17.11.2020. Sillan lähellä Île de la Citén puoleisella rannalla on vuoden 1961 Pariisin verilöylyssä surmansa saaneiden muistolaatta. Muistolaatan paljastaminen vuonna 2001 herätti kiistoja Ranskassa.Paris marks Algerian protest 'massacre' BBC 17.10.2001. Viitattu 17.11.2020. ==Lähteet== ==Aiheesta muualla== Luokka:Pariisin sillat Luokka:Holvisillat Luokka:Ranskan tieliikennesillat
Frédéric Gauthier

Frédéric Gauthier (s. 27. syyskuuta 1975 Vernon, Eure) on ranskalainen ratameloja. Hän on pituudeltaan 177-senttimetrinen ja painaa 76 kilogrammaa. Gauthier edusti Ranskaa Sydneyn kesäolympialaisissa 2000, joissa Ranska karsiutui 1 000 metrin kajakkinelosessa välierissä. Joukkueeseen kuuluivat Gauthierin lisäksi Maxime Boccon, Pierre Lubac ja Stéphane Gourichon. == Lähteet == Luokka:Ranskalaiset melojat Luokka:Vuonna 1975 syntyneet Luokka:Elävät henkilöt
Samsung Galaxy A42 5G

Samsung Galaxy A42 5G on Samsungin 2. syyskuuta 2020 julkistama älypuhelin. Suomessa se tuli myyntiin 6. marraskuuta. Puhelimessa on 6,6 tuuman näyttö, kahdeksanydinprosessori ja tuki 5G-verkoille. Tallennustilaa on 128 gigatavua ja keskusmuistia on neljä, kuusi tai kahdeksan gigatavua. Puhelimessa on muistikorttipaikka, joka tukee enintään yhden teratavun microSD-kortteja. Puhelimen pääkameran tarkkuus on 48, laajakulmakameran kahdeksan, makrokameran viisi ja syvyyskameran tarkkuus viisi megapikseliä. Etukameran tarkkuus on 20 megapikseliä. Akun kapasiteetti on 5 000 milliampeerituntia ja se tukee 15 watin latausta. Puhelimessa on Android 10 -käyttöjärjestelmä ja Samsungin One UI -käyttöliittymä. Lisäksi puhelimessa on näytönalainen sormenjälkitunnistin. == Lähteet == Galaxy A42 5G Luokka:Vuoden 2020 matkapuhelimet Luokka:Android- pohjaiset laitteet
Nikomedes

Nikomedes (, ) voi viitata seuraaviin: * Nikomedes (n. 280–210 eaa.), antiikin kreikkalainen matemaatikko * Nikomedes I, Bithynian kuningas n. 279–255 eaa. * Nikomedes II, Bithynian kuningas n. 149–128 eaa. * Nikomedes III, Bithynian kuningas n. 128–94 eaa. * Nikomedes IV, Bithynian kuningas n. 94–75 eaa.
Toruńin piirikunta

Toruńin piirikunta () on Puolan piirikunta Kujavia-Pommerin voivodikunnassa. Sen väkiluku oli vuoden 2019 lopussa 108 345\. Piirikunta jakautuu Chełmżan kaupunkikuntaan ja kahdeksaan maalaiskuntaan (Chełmża, Czernikowo, Łubianka, Lubicz, Łysomice, Obrowo, Wielka Nieszawka sekä Zławieś Wielka). Hallintokeskus Toruń on piirikuntatason kaupunki eikä siten kuulu piirikuntaan. Toruńin piirikunnan pinta-alasta arviolta 33,7 prosenttia oli metsän peitossa vuonna 2018. Toruńin piirikunnan työttömyysaste oli vuoden 2018 lopussa 9,4 prosenttia. Luku on huomattavan suuri koko Puolan työttömyysasteeseen verrattuna. Vuoden 2019 lopussa Toruńin piirikunnassa oli 108 345 asukasta, joista 50,7 prosenttia naispuolisia ja 49,3 prosenttia miespuolisia. Puolan väestönlaskennassa 2011 väkiluvun laskettiin olevan 97 665 ja sen ennakoidaan vuoteen 2050 mennessä kasvavan 133 255 asukkaaseen. Alle 18-vuotiaiden osuus piirikunnan väestöstä oli vuoden 2019 lopussa 21,4 prosenttia, työikäisten 62,5 prosenttia ja eläkeikäisten 16,2 prosenttia väestön keski-iän ollessa 38,6 vuotta. Elävänä syntyi vuonna 2019 yhteensä 1 207 lasta. == Lähteet == Luokka:Kujavia-Pommerin piirikunnat
Johann Andreas Rothe

Johann Andreas Rothe (12. toukokuuta 1688 Lissa, Görlitz, Saksa (nykyään Lasów, Puola) – 6. heinäkuuta 1758 Timmendorf, nykyään Tomisław, Puola) oli saksalainen luterilainen pappi ja virsirunoilija. Rothe oli papin poika. Hän aloitti opintonsa 1708 Breslaussa ja valmistui teologian kandidaatiksi Leipzigin yliopistosta 1711. Hän toimi kotiopettajana ja apulaisena Görlitzin Kolminaisuuden kirkossa. Rothe tutustui herrnhutilaisuuden perustajaan kreivi Nikolaus Ludvig van Zinzendorfiin, ystävystyi hänen kanssan ja 1722 Zinzendorf kutsui hänet kirkkoherraksi Bethelsdorfiin. Rothe oli siellä pidetty sananjulistaja, mutta vähitellen hänen ja Zinzendorfin välille tuli erimielisyyksiä. Rothe ei voinut hyväksyä sitä, että Zinzendorf ei kaikin kohdin seurannut voimassa olevaa kirkkojärjestystä ja hän hakeutui 1737 papiksi Hermsdorfiin Görlizin lähellä, sen jälkeen Thommesdorfiin Breslaun lähelle, jossa hän toimi kuolemaansa saakka. Rothe kirjoitti lukuisia virsiä, joista muutama liitettiin herrnhutilaisen yhteisön virsikirjoihin, muun muassa Berthelsdorfer Gesangbuch: Sammlung Geistlicher und lieblicher Lieder, Leipzig 1725, jossa oli kolme ja myöhäisemmässä painoksessa niiden lisäksi viisi Rothen virttä. Virsiä ei aluksi hyväksytty virallisiin virsikirjoihin, niitä epäiltiin Zinzendorfin kirjoittamiksi, kunnes tämä lisäsi virsien yhteyteen tiedon niiden kirjoittajasta. Tunnetuin Rothen virsi on virsi "Ich habe nun den Grund gefunden", vuodelta 1722. Hänen kerrotaan kirjoittaneen sen syntymäpäivälahjaksi Zinzendorfille. Toisten tietojen mukaan se olisi kuitenkin kirjoitettu syntymäpäivälahjaksi henkilölle, jonka luona Rothe toimi kotiopettajana. Virsi painettiin ensimmäisen kerran Zinzendorfin julkaisemassa kokoelmassa Christ-Katolisches Singe-und Bet Büchlein. Nykyään virsi on useiden eri kirkkojen virsikirjoissa. Virsi on Ruotsin kirkon virsikirjassa virsi 245 "Sain perustuksen varman löytää" (ruots. C. D. af Wirsén 1889, Britt G. Hallqvist 1984, suom. Niilo Rauhala 1995, Säv. Hampuri 1690) Se on myös Hengellisiä lauluja ja virsiä -kokoelmassa laulu 185 ("On perustus niin vahva mulla", suom. J. E. Forsman 1900. säv. saksalainen 1788) ja Siionin kanteleessa laulu 283 ("Nyt löysin pohjan varman, vankan" suom. Otto Perko 1961, uud. Lauri Thurén, säv. Vesa Erkkilä 1996). == Lähteet == Luokka:Vuonna 1688 syntyneet Luokka:Vuonna 1758 kuolleet Luokka:Saksalaiset virsirunoilijat Luokka:Saksalaiset teologit Luokka:Saksalaiset papit Luokka:Herrnhutilaisuus
Verónica Arbo

Verónica Arbo (s. 4. kesäkuuta 1968) on argentiinalainen ratameloja. Arbo edusti Argentiinaa Soulin kesäolympialaisissa 1988, joissa hän karsiutui Corina Martínin kanssa 500 metrin kajakkikaksikossa alkuerissä. Pan-Amerikan kisoissa Arbo saavutti yhden pronssimitalin Indianapolisissa 1987. Arbo on pituudeltaan 173-senttimetrinen ja painaa 64 kilogrammaa. == Lähteet == Luokka:Argentiinalaiset melojat Luokka:Vuonna 1968 syntyneet Luokka:Elävät henkilöt
Corina Martín

Corina Martín García (s. 19. joulukuuta 1969) on argentiinalainen ratameloja. Martín edusti Argentiinaa Soulin kesäolympialaisissa 1988, joissa hän karsiutui Verónica Arbon kanssa 500 metrin kajakkikaksikossa alkuerissä. Pan- Amerikan kisoissa Martín saavutti yhden pronssimitalin Indianapolisissa 1987. Martín on pituudeltaan 162-senttimetrinen ja painaa 59 kilogrammaa. == Lähteet == Luokka:Argentiinalaiset melojat Luokka:Vuonna 1969 syntyneet Luokka:Elävät henkilöt
This War of Mine

This War of Mine on 11bit Studiosin kehittämä ja julkaisema selviytymispeli, joka on julkaistu vuonna Androidille, iOS:lle, Linuxille, Mac OS X:lle ja Windowsille. Myöhemmin pelistä on julkaistu versioita myös Nintendo Switchille, PlayStation 4:lle ja Xbox Onelle. Pelistä on tehty myös lautapeliversio. == Pelaaminen == Peli sijoittuu sisällissotaan, jossa pelaaja on siviili sodan aikana. Pelaajien tulee haalia ruokaa, vettä, lääkkeitä ja rakennusmateriaaleja selvitäkseen sodasta. Pelaajat toimivat talossa päivisin ruokkien, lääkiten ja rakentaen asioita. Öisin pelaaja voi murtautua rakennuksiin ja etsiä raunioista käyttökelpoisia asioita. Pelissä on mukana moraalisia valintoja fyysisien valintojen lisäksi. Pelaajan ohjaamat hahmot reagoivat pelaajan tekemiin valintoihin ja hahmot voivat masentua tehtyjen valintojen seurauksena. Masennuksella on vaikutus hahmojen kykyyn toimia selviytymisen eteen. == Teema == Peli perustuu ihmisten kokemuksiin vuoden 1992 Sarajevon piirityksestä. Peli käsittelee sodan keskellä siviilinä elämisen kauhua. Sen viesti on, että sodassa kuka tahansa voi kuolla koska vain ilman kunnollista syytä. Monet korkeammat tavoitteet tuntuvat tyhjänpäiväisiltä, kun selviäminen arkisistakin asioista on lähes mahdotonta. == Lautapeli == Lautapeli on adaptaatio videopeliversiosta.http://galakta- games.com/index.php/this-war-of-mine-the-board-game/ Yhteistyöpelissä pelaajat pyrkivät yhdessä selviämään sodan runtelemassa kaupungissa siviileinä. Pelin päämäärä on selviytyä hengissä sodan loppuun asti. Peliä voi pelata 6 pelaajalla, mutta siinä on myös soolopelimahdollisuus. == Laajennukset ja muut versiot == Pelille on julkaistu War Child -lisäosa, jonka tuotot menevät hyväntekeväisyyteen.https://www.mobygames.com/game/this-war-of-mine-war-child The Little Ones on PlayStation 4 ja Xbox One -konsoleille julkaistu versio, jossa peli tapahtuu lapsen näkökulmasta.https://www.mobygames.com/game/this- war-of-mine-the-little-ones Versio on julkaistu laajennuksena Linux, Mac OS X ja Windows -versioihin.https://www.mobygames.com/game/this-war-of-mine-the- little-ones_ Father's Promise, The Last Broadcast ja Fading Embers ovat laajennuksia Linux, Mac OS X ja Windows -versioihin.https://www.mobygames.com/game/this-war-of-mine-stories-fathers- promisehttps://www.mobygames.com/game/this-war-of-mine-stories-fading- embershttps://www.mobygames.com/game/this-war-of-mine-stories-the-last- broadcast Complete Edition on Nintendo Switchille julkaistu versio, joka sisältää siihen mennessä julkaistut laajennusosat.https://www.mobygames.com/game/this-war-of-mine-complete-edition == Lähteet == == Aiheesta muualla == * Luokka:Vuoden 2014 videopelit Luokka:Selviytymispelit Luokka:Lautapelit Luokka:Linux-pelit Luokka:MacOS- pelit Luokka:Windows-pelit
Lipenka (joki Pihkovan alueella)

Lipenka () on Luoteis-Venäjällä Pihkovan alueella virtaava 14 kilometriä pitkä joki, joka laskee Peipsijärveen. == Joen kulku == Joki alkaa Serjodkan () yli 3 000 asukkaan taajamasta pienenä ojana, joka alkaa kolmesta taajaman keskellä sijaitsevasta lammesta. Lampien etelärannalla sijaitsee Nikolain kirkko () ja sen hautausmaat. Joki virtaa lähes koko matkan lännen suuntaan. Ennen puolivälissä sijaitsevaa Usadištšen () kylää, joki virtaa Lipenetsin järven () läpi ja ohittaa etelässä sijaitsevan turvetuotantoalueen. Sen kuivatusvedet on johdettu jokeen. Samoin on laita pohjoispuolen metsäojien, jotka siellä tiheänä ojaverkkona kuivattavat metsäluetta. Taajamasta alkava tie johtaa Usadištšen kylään ja se ylittää joen matkallaan sinne. Kun tie kylässä kääntyy kohti etelää, alkaa joki meanderoiden saapua Perelazen () pieneen kylään. Se sijaitsee laajan suoalueen Belyi Mohin () laidalla. Suoalue ulottuu Pihkovajärven rantaan asti, missä myös joki laskee järveen. == Valuma-alue ja sivujoet == Lipenka sijaitsee Narvanjoen vesistöalueessa Peipsijärven alueella. Joki laskee Peipsijärven eteläosan, eli Pihkovanjärven, itärantaan. Peipsijärven pohjoispäästä alkava Narvanjoki jatkaa vesireittiä pohjoiseen päin ja laskee lopuksi Suomenlahteen. Lipenkan valuma-alue sijaitsee Pihkovan alueella ja siellä Pihkovan piirissä. Joella on pieniä, mutta kartalla nimettömiä, sivu-uomia. Valuma-alueella sijaitsee vain pieniä lampia sekä läpivirtausjärvenä oleva Lipenets. == Hallintoalue == Valtiollisen vesistörekisterin mukaan joki ja sen valuma-alue kuuluu Itämeren valuma-alueen piiriin (). Venäjän puoleisten vesistöjen hallintorakenteesta ei ole tässä tietoa, mutta alue sisältyy kuitenkin Pihkovan alueeseen. Joen vesistörekisterin numero on 01030000312102000027565 . == Huomautuksia == == Lähteet == Luokka:Pihkovan alueen joet Luokka:Peipsijärven valuma-alue Luokka:Peipsijärven alue
Sarah Parsons

Sarah Sturgis Parsons (s. 27. heinäkuuta 1987 Dover, Massachusetts, Yhdysvallat) on yhdysvaltalainen urallaan hyökkääjänä pelannut jääkiekkoilija. Hän pelasi Yhdysvaltain naisten jääkiekkomaajoukkueessa olympialaisten naisten jääkiekkoturnauksessa 2006 Torinossa. MM-kilpailuissa hän edusti maajoukkuettaan Ruotsissa 2005, Kanadassa 2007 sekä Kanadassa 2008. Seuratasolla Parsons pelasi urallaan yliopistokiekkoa Dartmouth Collegessa ja oli joukkueensa kapteeni kaudella 2009–2010. == Lähteet == Luokka:Yhdysvaltalaiset jääkiekkoilijat Luokka:Yhdysvaltalaiset olympiamitalistit Luokka:Vuonna 1987 syntyneet Luokka:Elävät henkilöt
Argobban kieli

Argobba on Etiopiassa asuvien argobbojen puhuma seemiläinen kieli. Argobbaa puhutaan Etiopian keskiosassa Amharan ja Afarin alueiden rajaseudulla. Sen äidinkielisiä puhujia on vuoden 2007 väestönlaskennan mukaan 43 682 henkeä. Etnisiä agrobboja on yli 140 000, ja lähes kaikki he puhuvat ensimmäisenä tai toisena kielenään amharaa tai oromoa. Argobba kuuluu etiopianseemiläisten kielten etelähaaraan, jossa sen läheinen sukukieli on amhara. Argobbaa puhuttiin aikaisemmin laajalla yhtenäisellä alueella Ifatin suttaanikunnassa, mutta sen puhuma-alue alkoi hajota 1500-luvulla. Hararin eteläpuolella asuvat argobbat menettivät kielensä 1900-luvun puoleenväliin mennessä. Argobballa ei ole virallista statusta eikä sitä käytetä kouluopetuksessa tai tiedotusvälineissä. Kielellä on viime aikoina laadittu tekstejä arabialaista kirjaimistoa käyttäen. Tällaista kirjallisuutta on mahdollisesti ollut olemassa aiemminkin. ==Lähteet== Luokka:Etiopian kielet Luokka:Seemiläiset kielet
Artur Emil Vilhelm Klinckowström

Artur Emil Vilhelm Klinckowström (6. syyskuuta 1835 Helsinki – 15. tammikuuta 1883 Helsinki) oli suomalainen vapaaherra, maanviljelijä ja valtiopäivämies. Klinckowströmin vanhemmat olivat kenraalimajuri, vapaaherra Artur Vilhelm Klinckowström ja Lovisa Emilia Haasse ja puoliso vuodesta 1859 Maria Ottilia Hedberg (k. 1900). Hän tuli ylioppilaaksi 1852 ja opiskeli oikeustiedettä, mutta ei suorittanut tutkintoa. Klinckowström toimi maanviljelijänä Vihdissä Ryytän tilalla, samoin kuin muun muassa lyhyen aikaa viinapolttimon kontrollöörinä Helsingissä ja Vihdin postitoimiston vt. hoitajana. Hän edusti sukuaan aatelissäädyssä valtiopäivillä 1863–1864, 1867 ja 1882.Yrjö Kotivuori, Ylioppilasmatrikkeli 1640–1852: Artur Emil Vilhelm Klinckowström. Verkkojulkaisu 2005. Luettu 17.11.2020. ==Lähteet== Luokka: Suomalaiset maanviljelijät Luokka: Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1835 syntyneet Luokka:Vuonna 1883 kuolleet
Elvis (nimi)

Elvis on miehen etunimi. Se on suhteellisen yleinen englanninkielisissä maissa mutta Suomessa suhteellisen harvinainen. Digi- ja väestötietoviraston mukaan Elvis on tai on ollut Suomessa nimenä hieman alle 480 henkilöllä. Elviksellä ei ole suomenkielisessä almanakassa virallista nimipäivää, mutta epävirallisesti se on sama kuin Einarin nimipäivä eli 17. marraskuuta. == Tunnettuja Elvis-nimisiä == * Elvis Cheboi (s. 1995), kenialainen kestävyysjuoksija * Elvis Costello (s. 1954), brittiläinen rock muusikko * Elvis Forde (s. 1959), barbadoslainen pikajuoksija * Elvis Kafoteka (s. 1978), malawilainen jalkapalloilija * Elviss Krastins (s. 1994), suomalais- latvialainen lentopalloilija * Elvis Manu (s. 1993), alankomaalainen jalkapalloilija * Elvis Merzļikins (s. 1994), latvialainen jääkiekkomaalivahti * Elvis Presley (1935–1977), yhdysvaltalainen laulaja ja näyttelijä * Elvis Schläpfer (s. 2001), sveitsiläinen jääkiekkoilija == Lähteet == Luokka:Etunimet
Muscat d´Alexandria

Muscat d´Alexandria () on valkoviinilajike, joka kuuluu muscattien sukuun. Sitä pidetään eräänä vanhimmista geneettisesti muuttumattomana säilyneistä "muinaisista viinilajikkeista".https://worldsbestwines.eu/grapes/muscat-of- alexandria/ Muscat d´Alexandrieta viljellään yhä ympäri maailmaa. Rypäleistä valmistetaan usein makeita viinejä, mutta niitä myydään myös syötäviksi sellaisenaan.https://www.wine-searcher.com/grape-308-muscat-of-alexandria ==Lähteet== Luokka:Viinirypälelajikkeet
Klas Erik Järnefelt

Klas Erik Järnefelt (3. helmikuuta 1831 Tohmajärvi – 27. helmikuuta 1889 Joensuu) oli suomalainen pappi ja valtiopäivämies. ==Henkilöhistoria== Järnefeltin vanhemmat olivat kruununvouti Gustaf Adolf Järnefelt ja Aurora Fredrika Molander ja puoliso vuodesta 1861 Ida Emilia Ottelin (k. 1910). Järnefelt tuli ylioppilaaksi 1852, opiskeli teologiaa ja vihittiin papiksi 1855. Pastoraalitutkinnon hän suoritti 1862. Järnefelt sai rovastin arvon 1883. Hän oli pappina Ilomantsissa vuodesta 1856, Kaavin kirkkoherran apulainen vuodesta 1859, Oulun kaupungin kappalainen vuodesta 1865 ja toimensa ohessa Oulun lääninvankilan vt. saarnaaja vuodesta 1866. Kontiolahden kirkkoherra Järnefelt oli vuodesta 1871. Hän oli edustaja valtiopäivillä 1872, 1877, 1882 ja 1885.Yrjö Kotivuori, Ylioppilasmatrikkeli 1640–1852: Klas Erik Järnefelt. Verkkojulkaisu 2005. Viitattu 17.11.2020.Järnefelt, Klas Erik Suomen papisto 1800–1920 -verkkojulkaisu. Helsinki: Suomalaisen Kirjallisuuden Seura, 2017. Viitattu 17.11.2020. Pankki- ja valtiopäivämies Armas Gideon Järnefelt, kirjailija ja viulisti John Järnefelt ja pankki- ja valtiopäivämies Jalo JärnefeltYlioppilasmatrikkeli 1853-1899: Jalo William Järnefelt. Viitattu 17.11.2018. olivat Klas Erik Järnefeltin poikia. ==Julkaisuja== * Theser, hvilka med benäget tillstånd af Högvördigste Herr Doktorn, biskopen och ordensledamoten samt det högvördiga domkapitlet i Kuopio, i afseende å pastoralexamens undergående till offentlig granskning framställas af, 1862 ==Lähteet== Luokka: Suomen evankelis-luterilaisen kirkon papit Luokka:Suomen suuriruhtinaskunnan pappissäädyn valtiopäivämiehet Luokka:Vuonna 1831 syntyneet Luokka:Vuonna 1889 kuolleet
Hengitystuki

Hengitystuki ry (syyskuu 2022 asti Hengityslaitepotilaat ry) () on vammaisjärjestö, joka toimii elämää ylläpitävää hengityslaitetta käyttävien yhdyssiteenä ja oikeuksien edistäjänä. Yhdistys on perustettu vuonna 1956. Hengitystuki ry on SOSTEn jäsenjärjestö. == Toiminta == Hengitystuki ry järjestää jäsentapaamisia ja erilaisia tilaisuuksia. Tapaamisissa saatavan vertaistuen lisäksi jäsenistön kesken pidetään yhteyttä jäsenkirjeillä ja sosiaalisen median kautta. Järjestö tekee oikeuksienvalvontatyötä pyrkien vaikuttamaan niin lainsäädäntöä valmistelevaan sosiaali- ja terveysministeriöön kuin hengityslaitetta käyttäville palveluita tuottaviin tahoihinkin. Tiedon jakaminen hengityslaitekotihoidosta verkkosivujen, seminaarien ja koulutusten kautta on merkittävä osa toimintaa. == Historia == Tarve perustaa oma yhdistys hengityslaitetta käyttäville liittyy 1950-luvulla olleeseen polioepidemiaan. Silloin mekaanisessa hengitystukihoidossa oli kehitytty niin, että polion aiheuttaman hengityshalvauksen saaneet eivät kuolleet. Suurin hoitokeskittymä oli Helsingissä oleva Auroran sairaala, jossa oli enimmillään yli 100 hengityslaitepotilasta. Ajatus oman yhdistyksen perustamisesta syntyi sairaalan oleskelutiloissa iltakeskusteluissa. Yhdistys perustettiin 15. toukokuuta vuonna 1956. Paikalle oli saatu valtiovallan edustajana sosiaaliministeri Tyyne Leivo-Larsson.Juhlajulkaisu s. 7 === Hengityshalvauspotilaiden kotihoidon mahdollistaminen === Yhdistyksen alkuajan vaikuttamistyön merkittävin saavutus oli vuonna 1962, jolloin yhdistyksen aloitteiden myötä eduskunta vahvisti lakimuutoksen vuonna 1957 voimaan tulleeseen lakiin hengityshalvauspotilaiden hoitokustannuksista. Se takasi hengityshalvauspotilaalle mahdollisuuden päästä maksuttomaan kotihoitoon, jonka kustannukset korvataan valtion varoista. Kotihoitojärjestelmän syntysanat oli lausuttu yhdistyksen ensimmäisessä tiedotustilaisuudessa, jolloin professori Erkki Klemola korosti esityksessään, että olisi mitä tärkeintä kroonisen potilaan sekä fyysisen että psyykkisenkin kunnon kannalta ja myös yhteiskunnalle taloudellisesti edullista saada kroonikko ainakin osaksi vuotta kotihoitoon. === Puheenjohtajat=== Lähde: Juhlajulkaisu s. 16 * Olli Aro 1956–1964 * Jaakko S. Tola 1964–1968, 1972–1974 * Anneli Vesterinen 1968 * Juhani Kivi 1969–1971, 1974–1995 * Liisa Rautanen 1995–1997 * Kalle Könkkölä 1997–1998 * Jukka Sariola 1998– == Lähteet == Luokka:Suomalaiset potilas- ja vammaisjärjestöt
Matias Kauppinen

Matias Kauppinen (s. 12. tammikuuta 1998 Varkaus) on suomalainen pesäpalloilija, joka edustaa Superpesis-joukkue Imatran Pallo-Veikkoja. == Ura == Kauppinen on Espoon Pesiksen kasvatti. Hän siirtyi sittemmin juniorina Hyvinkään Tahkoon. Hän oli voittamassa B-poikien SM-kultaa vuonna 2016 ja A-poikien SM-kultaa vuonna 2018. == Lähteet == Luokka:Vuonna 1998 syntyneet Luokka:Suomalaiset pesäpalloilijat Luokka:Hyvinkään Tahkon pelaajat Luokka:Elävät henkilöt
Tomiya

Tomiya () on Japanin kaupunki Honshūn saarella Tōhokun alueella Miyagin prefektuurissa. Se sijaitsee sisämaassa prefektuurin keskiosassa Sendain pohjoispuolella. Kaupungin eteläosat ovat kukkulaisia, pohjoisosa ulottuu Yoshidajoen tasangolle. Tomiyassa on 52 458 asukasta (lokakuussa 2020) ja sen pinta-ala on 49,18 neliökilometriä. Tomiya kehittyi Edo-kaudella 1600–1800-luvuilla yhtenä Ōshū-kaidō-tiereitin postiasemista (shukuba). Maaseutukaupunki Tomiyasta tehtiin vuonna 1963. Sittemmin se on kasvanut voimakkaasti Sendain esikaupunkina, ja sinne on rakennettu suurimittakaavaisia lähiöitä. Kaupunkioikeudet Tomiyalle myönnettiin vuonna 2016. == Kuvia == Tiedosto:街路樹も秋 - panoramio.jpg|Akenodairan lähiötä Tiedosto:富谷町役場 宮城県黒川郡富谷町富谷字坂松田30番地.JPG|Tomiyan kaupungintalo Tiedosto:Akeshoundokai.JPG|Akenodairan ala-aste Tiedosto:谷間の農地 Farmland in a valley, near Tochinoki - panoramio.jpg|Maaseutua Tomiyassa == Lähteet == == Aiheesta muualla == * Kaupungin internetsivut Luokka:Miyagin prefektuurin kaupungit
Malik Obama

Malik Obama (s. 1958) on kenialais-yhdysvaltalainen liikemies ja poliitikko, joka tunnetaan Yhdysvaltain presidentti Barack Obaman velipuolena. Obama on työskennellyt kotikylässään Kogelossa sijaitsevassa kaupassa Keniassa ja konsulttina Yhdysvalloissa. Malik tapasi velipuolensa Barack Obaman ensimmäisen kerran vuonna 1985. Hän päätti osallistua Kenian politiikkaan veljensä innoittamana ja asettautui vuonna 2013 ehdokkaaksi kuvernöörinvaaleissa, jotka hän hävisi. Myöhemmin hän riitautui veljensä kanssa ja kannatti Donald Trumpia presidentiksi vuosina 2016 ja 2020 sekä julkaisi vuonna 2020 veljeään kritisoivan kirjan Big Bad Brother from Kenya. Malik Obama perusti vuonna 2008 isänsä Barack Obama vanhemman mukaan nimetyn Barack H. Obama Foundation -hyväntekeväisyysjärjestön. Järjestö sai vuonna 2011 negatiivista julkisuutta epäselvästä rahankäytöstään, luvattomasta rahankeräyksestä sekä valheellisesta väitteestä, että sillä olisi Yhdysvalloissa myönnetty verovapaus. Järjestö on tehnyt yhteistyötä intialaisen hindugurun Kumar Swamin kanssa Yamunan puhdistamiseksi. Malik Obama on omien sanojensa mukaan erittäin uskonnollinen muslimi, mutta arvostaa silti suuresti Kumar Swamia. Malik Obama on moniavioinen ja hän meni vuonna 2010 naimisiin kolmannen vaimonsa, 19-vuotiaan naisen kanssa, joka halusi lopettaa koulunkäynnin menemällä naimisiin. Yhdysvaltain vuoden 2016 presidentinvaalien yhteydessä Malik Obama ilmoitti kannattavansa Donald Trumpia presidentiksi. Hän sai Trumpilta kutsun vaalien keskustelutilaisuuteen. Hän väitti medialle riitautuneensa Barack Obaman kanssa Barack H. Obama Foundationin vuoksi, koska Barack ei tukenut hanketta ja vaati häntä lakkauttamaan sen. Hän myös vastustaa seksuaali- ja sukupuolivähemmistöjen oikeuksien laajentamista sekä kertoi pettyneensä siihen, että Yhdysvallat tappoi Muammar Gaddafin. Malik Obama on myös julkisuudessa ruokkinut epäilyksiä Barack Obaman kansalaisuudesta levittämällä väärennettyä syntymätodistusta, jonka mukaan Barack Obama ei olisi syntynyt Yhdysvalloissa. Hän on myös väittänyt elokuvatuottaja Joel Gilbertille, että Barack Obaman todellinen isä oli sosialisti Frank Marshall Davis. Hän syytti vilpillisiksi Yhdysvaltojen vuoden 2020 presidentinvaaleja, joissa Joe Biden voitti Donald Trumpin. == Lähteet == Luokka:Kenialaiset poliitikot Luokka:Liikemiehet Luokka:Barack Obama Luokka:Vuonna 1958 syntyneet Luokka:Elävät henkilöt
JD.com

JD.com eli JD.com Inc () on suuri kiinalainen verkkokauppayhtiö, jonka päämaja sijaitsee Pekingissä. Yrityksen perusti Richard Liu vuonna 1998. Yhtiön osake noteerataan sekä yhdysvaltalaisessa Nasdaq-pörssissä että Hongkongin pörssissä. Vuonna 2020 yhtiö oli yhdysvaltalaisen talousjulkaisu Fortunen maailman suurimpien pörssiyhtiöiden Global 500 -listalla sijalla 102. JD.comin kilpailija Alibaba Group oli saman listan sijalla 132. Yrityskonserniin kuuluu useita tytäryhtiöitä. JD.comin tunnetuimpiin tytäryhtiöihin lukeutuu konsernin kansainvälinen verkkokauppa JoyBuy. ==Lähteet== ==Aiheesta muualla== Luokka:Kiinalaiset pörssiyhtiöt Luokka:Kiinalaiset verkkokaupat
Carlos Salinas de Gortari

Carlos Salinas de Gortari (s. 3. huhtikuuta 1948) on meksikolainen taloustieteilijä ja poliitikko, joka toimi Meksikon presidenttinä 1988–1994. Salinas opiskeli taloustiedettä Meksikon kansallisyliopistossa ja Harvardissa, missä hän väitteli vuonna 1978. Hän liittyi jo nuorena Institutionaalinen vallankumouspuolueeseen, ja toimi erilaisissa valtion taloushallinnon viroissa vuodesta 1971. Salinasin poliittinen ura eteni Miguel de la Madridin tuella, ja presidenttinä hän jatkoi tämän alkamaa yksityistämispolitiikkaa. Hänen presidenttikauttaan varjostivat skandaalit ja korkea-arvoisten poliitikkojen salamurhat. == Lähteet == == Aiheesta muualla == Luokka:Meksikon presidentit Luokka:Vuonna 1948 syntyneet Luokka:Elävät henkilöt
Telecomsoft

Telecomsoft oli puhelinyhtiö British Telecomin perustama ohjelmistotalo, joka toimi videopelien julkaisijana. Yritys perustettiin pian British Telecomin yksityistämisen jälkeen. == Historia == British Telecom perusti yhtiön vuonna 1984 tavoitteena tarjota modeemiyhteydellä ladattavia ohjelmia. Tämä ajatus ei aikanaan onnistunut mutta yhtiö julkaisi pelejä apunimikkeillä Firebird Software, Rainbird Software ja Silverbird Software. Vuonna 1984 Firebird sai oikeudet Eliten julkaisemiseen. Firebird julkaisi pelejä kahdessa hintaluokassa: Firebird Silver oli 2,50 puntaa ja Firebird Gold 5,95 puntaa. Silverbird Software aloitettiin uudelleenbrändäyksenä Firebird Silver -budjettipeleille. Rainbird Software keskittyi peleihin 16-bittisille alustoille ja innovatiivisille nimikkeille. Telecomsoft osti myös Beyond Softwaren vuonna 1985, joka jatkoi toimintaa omalla nimikkeellä. MicroProse osti yhtiön vuonna 1989, jolloin sen julkaisunimikkeet päätyivät MicroProselle. == Lähteet == Luokka:Entiset brittiläiset videopeliyritykset Luokka:MicroProse
Jan Frans Willems

Jan Frans Willems (11. maaliskuuta 1793 Boechout, Brabant, Itävallan Alankomaat [nyk. Belgia] – 24. kesäkuuta 1846 Gent, BelgiaJan Frans Willems, Britannca.com, viitattu 17.11.2020 ) oli belgialainen kielitieteilijä ja runoilija. Hän oli flaamilaisen liikkeen uranuurtaja ja johtohahmo. Hänen tutkielmansa hollannin kielestä ja kirjallisuudesta (1819–1824) oli alankomaalaisen kirjallisuuden tutkimuksen merkkiteos. Hän tavoitteli tieteellisellä työllään ja kirjallisella toiminnallaan flaamilaisen kansallistunnon heräämistä ja hollannin kirjakielen leviämistä ja arvostuksen nousua koko kansan keskuudessa. Hän toteutti tehtävää isänmaallisilla runoilla, kirjoituksilla ja puheilla, mutta välillisesti myös siten, että hän kannusti kirjailijoita tekemään hollanninkielisillä kirjoillaan kirjakieltä tunnetuksi. Willems julkaisi runsaasti keskialankomaalaisen kirjallisuuden tuotteita, jotka ilmestyivät osaksi erikoispainoksina, osaksi hänen perustamassaan aikakauskirjassa Belgisch Museum (1837–1846).Willems, Jan Frans. Tietosanakirja osa 10. Tietosanakirja-osakeyhtiö 1917 == Lähteet == ==Aiheesta muualla== Luokka:Alankomaalaiset kirjailijat Luokka:Belgialaiset kirjailijat Luokka:Kielitieteilijät Luokka:Vuonna 1793 syntyneet Luokka:Vuonna 1846 kuolleet
Columbus (Indiana)

Columbus [kə'lʌmbəs] on noin 44 000 asukkaan kaupunkiVuoden 2010 väestönlaskussa Yhdysvaltojen Indianan osavaltion eteläosassa, noin 65 kilometriä etelään pääkaupungista Indianapolisista. Se on Bartholomew’n piirikunnan keskuskaupunki. Columbus on tunnettu monista modernistisen arkkitehtuurin merkkiteoksista, joihin kuuluvat Eliel Saarisen suunnittelema First Christian Church (1942) sekä hänen poikansa Eero Saarisen piirtämät North Christian Church (1964), liikerakennus Irwin Union Bank (1954) ja yksityistalo Miller House (1957). Kotikaupunkinsa rakennuskulttuurin kehittäjänä toimi Cummins-dieselmoottoriyhtiön suuromistaja ja pääjohtaja Joseph Irwin Miller, ja alueen rakennusten muita tunnettuja suunnittelijoita ovat I. M. Pei, Kevin Roche, Richard Meier, Harry Weese, César Pelli, Robert Venturi sekä arkkitehtitoimisto Skidmore, Owings and Merrill (SOM). Kaupungin julkisten taideteosten tekijöitä ovat muun muassa Robert Indiana, Henry Moore, Loja Saarinen ja Jean Tinguely. Vanhempaa arkkitehtuuria kaupungissa edustaa sen laaja ja hyvin säilynyt historiallinen keskusta, joka on rakentunut vuosina 1850–1930. Columbusiin sijoittuu amerikankorealaisen Kogonadan ensimmäinen pitkä fiktioelokuva Columbus (2017), jossa kuuluisan korealaisarkkitehdin aikuinen poika juuttuu kaupunkiin tultuaan huolehtimaan koomaan vajonneen isänsä asioista. Kaupungissa on syntynyt republikaanipoliitikko ja Donald Trumpin varapresidentti Mike Pence. ==Kuvagalleria== File:FIRST BAPTIST CHURCH - NARA - 546469.jpg|First Baptist Church, Harry Weese. Irwin Union Bank and Trust.JPG|Irwin Union Bank, Eero Saarinen, nykyisin Cummins-yhtiön kokoustiloina File:FirstChristianChurch.jpg|First Christian Church, Eliel Saarinen File:NorthChristianChurch.jpg|North Christian Church, Eero Saarinen File:Bartholomew County Courthouse.jpeg|Bartholomew County Courthouse, Isaac Hodgson File:Stewart-bridge-1933328.jpg|Robert N. Stewart Bridge File:Fire Station 4, Columbus, Indiana LCCN2013650708.jpg|Paloasema, Robert Venturi ==Lähteet== ==Aiheesta muualla== Luokka:Indianan kaupungit
Roman Viktjuk

Roman Grigorjevitš Viktjuk (, ; 28. lokakuuta 1936 – 17. marraskuuta 2020) oli venäläis-ukrainalainen näyttelijä ja käsikirjoittaja. Lokakuun lopulla 2020 venäläiset tiedotusvälineet kertoivat, että Viktjuk oli viety tehohoitoyksikköön Moskovassa sen jälkeen, kun hän oli saanut SARS-CoV-2 tartunnan. Hän kuoli siellä liittyvään tromboemboliaan 17. marraskuuta 2020.Режисер Роман Віктюк помер після зараження коронавірусом, Ukrayinska Pravda (16 November 2020) ==Lähteet== Luokka:Venäläiset näyttelijät Luokka:Ukrainalaiset näyttelijät Luokka:Käsikirjoittajat Luokka:Vuonna 1936 syntyneet Luokka:Vuonna 2020 kuolleet
Rakennussuojelurikos

Rakennussuojelurikoksessa tekijä ilman lupaa purkaa, hävittää, turmelee tai peittää rakennettuun ympäristöön kuuluvan kohteen, joka on laissa suojeltu tai asetettu toimenpidekieltoon. Myös kiinteän muinaisjäännöksen turmeleminen on rakennussuojelurikos. Teko voi olla joko tahallinen tai tuottamus ja yritys on rangaistava. Rangaistus on sakko tai vankeutta enintään kaksi vuotta. == Lähteet == * https://www.laki24.fi/riri-rikokset-ymparistorikokset- rakennussuojelurikos/ === Viitteet === Luokka:Rikokset
Mikki Hiiren ihmeellinen maailma

Mikki Hiiren ihmeellinen maailma () on vuonna 2020 alkanut animaatiosarja Disney+-palvelussa. Sarja on jatkoa Paul Rudishin Mikki Hiiri -sarjalle. == Ääninäyttelijät == Alkuperäinen ääninäyttelijä Suomenkielinen ääninäyttelijä Rooli Chris Diamantopoulos Antti Pääkkönen Mikki Hiiri Kaitlyn Robrock Mirjami Heikkinen (2020) Eeva Markkinen (2021–2023) Minni Hiiri Tony Anselmo Jukka Rasila Aku Ankka Tress MacNeille Petra Karjalainen Iines Ankka Bill Farmer Petri Liski Hessu Hopo Bill Farmer Pluto Dee Bradley Baker Sintti Jim Cummings Tuomo Rysti (2020–2021) Arttu Wiskari (2023) Musta Pekka Corey Burton Markku Nenonen Taavi Ankka April Winchell Katja Aakkula Heluna Ammu Jeff Bennett Petri Hanttu Mortimer Hiiri John Kassir Pekka Autiovuori Roope Ankka Antonia Thomas Maija Lang kertoja (Mikki Hiiren ihmeellinen talvi) Keith David Tuukka Haapaniemi kertoja (Mikki Hiiren ihmeellinen kevät) ===Vierailevat hahmot=== Alkuperäinen ääninäyttelijä Suomenkielinen ääninäyttelijä Rooli Hahmon alkuperä Clancy Brown Tuomo Rysti Iso Paha Susi Kolme pientä porsasta Pat Carroll Sanna Saarijärvi Ursula Pieni merenneito Jeff Ross ja ei tiedossa Rauno Ahonen ja Jukka Rasila Pitkästyneet haamut Pitkästyneet haamut Joe Ochman Lauri Mikkola Samu Sirkka Pinocchio Grey DeLisle Maija Lang Sininen Haltijatar Katja Aakkula Haltiatarkummi Tuhkimo Jeff Bennett Markku Huhtamo Merlin Miekka kivessä Tress Macneille Seela Sella Noita Lumikki ja seitsemän kääpiötä Chris Diamantopoulos Matti Holi Taikapeili Walt Disney (arkistoitua kuvaa) Petri Hanttu Walt Disney Suomenkielisissä sivuäänissä Jukka Rasila, Petra Karjalainen, Petri Liski, Katja Aakkula, Rauno Ahonen, Jukka Nylund, Pekka Kuorikoski, Osku Ärilä, Amy Burgess ja Tuukka Haapaniemi. Luokka:2020-luvun lastenohjelmat Luokka:2020-luvun yhdysvaltalaiset animaatiosarjat Luokka:Disney+-alkuperäissarjat
Hararit

Hararit ovat Etiopian Hararin kaupungista peräisin oleva kansa, joka puhuu etiopianseemiläistä hararin kieltä. Etiopian vuoden 2007 väestönlaskennan mukaan heitä oli 31 700 henkeä. Hararit kuuluivat keskiajalla Itä-Etiopian islamilaisiin sulttaanikuntiin ja 1600-luvulta lähtien Hararin emiraattiin, jonka Etiopian keisarikunta valloitti 1800-luvun lopussa. Aikaisemmin he asuivat yksinomaan Hararin kaupungin muurien sisäpuolella. Etiopian saatua alueen jälleen hallintaansa vuonna 1948 hararit alkoivat muuttaa kauppiaiksi muihin kaupunkeihin. Vuoden 1974 vallankumouksen jälkeen Etiopian sotilashallitus sääti lakeja, jotka rajoittivat hararien kiinteistöomistusta ja pakottivat heidät luovuttamaan viljelysmaansa niitä vuokranneille oromoille. Tämän seurauksena suurin osa harareista lähti pois kotikaupungistaan. Vuoden 2007 väestönlaskennan mukaan harareja oli 15 900 Hararin alueella, 6 500 Addis Abebassa, 4 000 Oromian alueella ja 3 700 Dire Dawassa. Heitä on muuttanut myös ulkomaille Saudi-Arabiaan, Kanadaan, Australiaan, Sveitsiin, Saksaan ja Yhdysvaltoihin. Valtaosa harareista puhuu hararin lisäksi myös muita kieliä kuten amharaa, arabiaa, oromoa, somalia tai englantia. Hararit harjoittavat kaupankäyntiä ja käsityöammatteja sekä työskentelevät virkailijoina ja sivistyneistöammateissa. Heidän kulttuurissaan on etiopialaisia, eteläarabialaisia ja somalialaisia piirteitä. Perinteiseen yhteiskuntarakenteeseen kuuluvat ylimystö, papisto, kauppiaskunta ja käsityöläisten kastiryhmät. Hararit ovat sunnimuslimeja ja Hararin kaupunki on tärkeä islamin keskus. Hararin kieltä on kirjoitettu arabialaisella kirjaimistolla ainakin 1700-luvulta lähtien, mutta nykyään käytetään etupäässä etiopialaista kirjaimistoa. ==Lähteet== Luokka:Etiopian etniset ryhmät
Enrique de Villena

Enrique de Villena, Aragonian infantti, myös Villenan markiisi, (1384 – 1445 Calatayud) oli kastilialainen ja katalonialainen kirjailija. Vaikka hän oli sukua sekä Kastilian että Aragonian kuningashuoneille, hänellä ei ollut asemaa sotilaana eikä poliitikkona. Hän omistautui kirjallisuudelle, yritti elvyttää Barcelonassa ollessaan trubaduurirunoutta ja perusti siihen tähtäävän akatemian.Villena, Enrique de. Nordisk familjebok 32. 1921 Villena harrasti astrologiaa ja kokosi aikaan nähden laajan kirjaston. Hän oli sisäistänyt aiemman italialaisen renessanssin ja käänsi osan Danten Divina commediasta. Käännöstä säilytetään Kansalliskirjastossa Madridissa. Villena kirjoitti katalaaniksi Doce trabajos de Hércules, joka on käännetty myös kastiliaksi. Se on pitkäveteinen allegoria. Villenan teoksia ovat lisäksi muun muassa myös La gaya ciencia ja Arte de trovar sekä Vergiliuksen Aeneis-käännös, joka ei laadultaan ole kovin hyvä. Villena oli epikurolainen ja kirjoitti myös kulinaristisen erikoisuuden johdatukseksi kuninkaalliseen keittiöön Arte cisoria sekä teoksen Libro del aojamiento ó fascinologia, jossa hän esittää kolme keinoa pahan silmän välttämiseksi. Hän ei ollut kirjailijana erityinen lahjakkuus, ja hänen kielensä on koukeroista ja keinotekoista, mutta hän on kiinnostava aikansa edustajana. == Lähteet == ==Aiheesta muualla== Luokka:Espanjalaiset kirjailijat Luokka:Markiisit Luokka:Vuonna 1384 syntyneet Luokka:Vuonna 1445 kuolleet
W. G. Wills

William Gorman Wills (1828 Kilmurry, Irlanti –1891) oli irlantilainen näytelmäkirjailija ja muotokuvamaalari. Hän opiskeli Dublinin yliopistossa ja sen jälkeen maalaustaidetta Royal Irish Academyssa. Hän työskenteli muotokuvamaalarina, mutta siirtyi kirjalliselle alalle ja julkaisi 1866 näytelmän The man o’Airlie. hän menestyi sen jälkeisillä näytelmillään keskimääräistä paremmin. Wills kirjoitti myös novelleja. 1870-luvun puolivälissä hän palasi muotokuvamaalariksi ja sai arvostusta ja ylhäisiä asiakkaita.Wills, William Gorman. Nordisk familjebok 32. 1921 ==Valikoima näytelmiä== * Charles the First, 1872 * Mary Queen o’Scots, 1874 * Buckingham, 1875 * Jane Shore, 1876 * Claudian, 1883 == Lähteet == ==Aiheesta muualla== Luokka:Irlantilaiset kirjailijat Luokka:Englanninkieliset kirjailijat Luokka:Vuonna 1828 syntyneet Luokka:Vuonna 1891 kuolleet Luokka:Muotokuvamaalarit
Tsanko Arnaudov

Tsanko Rosenov Arnaudov (, s. 14. maaliskuuta 1992 Gotse Deltšev, Bulgaria) on bulgarialaissyntyinen kuulantyöntäjä, joka on ollut Portugalin kansalainen heinäkuusta 2010 lähtien. Hän edustaa Sport Lisboa e Benfica -seuraa ja on pituudeltaan 198 cm. Arnaudov karsiutui loppukilpailusta Tallinnan alle 20-vuotiaiden EM-kilpailuissa 2011 ja Tampereen alle 23-vuotiaiden EM- kilpailuissa 2013. Hän työnsi Portugalin ennätyksen 21,06 Lissabonissa toukokuussa 2015. Hän karsiutui loppukilpailusta saman vuoden Pekingin MM- kilpailuissa. Arnaudov saavutti Amsterdamin EM-kilpailuissa 2016 pronssia avauskierroksen työnnöllään 20,59. Rio de Janeiron olympialaisissa hän karsiutui loppukilpailusta. Hän sijoittui Belgradin EM-hallikilpailuissa 2017 neljänneksi Portugalin ennätystuloksella 21,08. Saman vuoden kesäkuussa hän voitti Euroopan joukkuemestaruuskilpailujen ykkösliigan kilpailun Vaasassa maansa ennätyksellä 21,56. Lontoon MM-kilpailuissa hän karsiutui loppukilpailusta. Arnaudov työnsi Portugalin sisärataennätyksen 21,27 Pombalissa helmikuussa 2018. Birminghamin MM-hallikilpailuissa hän oli kahdestoista ja Berliinin EM-kilpailuissa yhdeksäs. Hän saavutti hopeaa Ibero- Amerikan-mestaruuskilpailuissa 2018. Hän karsiutui loppukilpailusta Glasgow'n sisäratojen EM-kilpailuissa 2019. Hän saavutti 2022 pronssia Ibero-Amerikan- mestaruuskilpailuissa, mutta karsiutui loppukilpailusta sekä Eugenen MM- että Münchenin EM-kilpailuissa. Hän putosi karsinnassa myös Budapestin MM- kilpailuissa 2023. == Lähteet == Luokka:Portugalilaiset kuulantyöntäjät Luokka:Vuonna 1992 syntyneet Luokka:Elävät henkilöt
Arbekasiini

Arbekasiini (C22H44N6O10) on aminglykosideihin kuuluva orgaaninen yhdiste. Yhdistettä käytetään lääketieteessä antibioottina, muille antibiooteille vastustuskykyisten infektioiden hoidossa. ==Ominaisuudet ja käyttö== Huoneenlämpötilassa arbekasiini on väritöntä kiteistä ainetta. Yhdiste on optisesti aktiivista ja sen kiertokyky vesiliuoksessa on +86,8. Arbekasiinin antibioottiset ominaisuudet perustuvat siihen, että se estää bakteerien proteiinisynteesiä sitoutumalla ribosomeihin. Lääkeaine on vaikutukseltaan laajakirjoinen ja tehoaa useisiin grampositiivisiin ja gramnegatiivisiin bakteereihin. Se on tehokas myös monille antibiooteille resistenttejä bakteereja kuten MRSA:ta ja Pseudomonas aeruginosaa vastaan. Arbekasiini voidaan annostella ruiskeena tai inhalaatiovalmisteena ja sitä käytetään erityisesti Japanissa muun muassa keuhkokuumeen hoitoon. ==Haittavaikutukset== Arbekasiini on myrkyllistä munuaisille ja on myös ototoksista eli voi aiheuttaa kuulovaurion. ==Lähteet== Luokka:Aminoglykosidit
Sinfonia nro 6 (Sallinen)

Kuudes sinfonia (From a New Zealand Diary, op. 65) on Aulis Sallisen ohjelmallinen neliosainen orkesterisävellys. Sen osista sekä kaksi ensimmäistä että kaksi jälkimmäistä soitetaan ilman taukoa (attacca). Sallinen sävelsi teoksen Uuden-Seelannin sinfoniaorkesterin tilauksesta ja ammensi siihen ainesta Uuteen-Seelantiin vuoden 1989 alussa suuntautuneen matkansa vaikutteista. Sävellystyö jatkui vuodesta 1989 vuoteen 1990.Symphony No. 6 Op. 65 "From a New Zealand Diary" Music Finland: Composers & Repertoire Sallisen kuudennen sinfonian nuotit julkaistiin Novello & Con kautta. Teoksen kantaesitti Okko Kamun johtama Uuden-Seelannin sinfoniaorkesteri Napierissa 6. syyskuuta 1990. Ari Rasilaisen johtama Norrköpingin sinfoniaorkesteri levytti sinfonian CPO-levymerkille vuonna 2007.Aulis Sallinen: Symphony No. 6; Cello Concerto AllMusic == Osat == # The Islands of the Sounds # Air. Rain # Kyeburn Diggings # Finale "Simply by Sailing" == Lähteet == Luokka:Aulis Sallisen teokset Luokka:1990-luvun musiikkiteokset Sallinen 6
Anna ja lohikäärme

Anna ja lohikäärme () on Nelvanan ja Weta Productionsin tuottama kanadalais- uusiseelantilainen tietokoneanimoitu piirrossarja, joka perustuu brittiläisen kirjailijan Martin Bayntonin kirjoihin. Sarjan teko lopetettiin 26 jakson jälkeen 2006.Jane and the Dragon (Western Animation), tvtropes.org, viitattu 18.11.2020. (englanniksi) Suomessa sarjaa on esitetty YLE TV2:lla vuonna 2007.Liikenne- ja viestintäministeriö - Suomalainen televisiotarjonta 2007 (sivuilla 91-96, liitteessä 4 taulukko YLE:n kanavien ohjelmanimikkeistä, s. 95 - Lastenohjelmat), julkaisut.valtioneuvosto.fi, viitattu 18.11.2020. Sarja sijoittuu kuvitteellisen keskiaikaiseen kuningaskuntaan Englannissa ja kertoo Anna-nimisestä tytöstä sekä tämän lohikäärmeystävä Suomusta. Kamarineidon sijaan Anna pyrkii ritariksi ja harjoittelee ritarin askareita päivittäin. Sarjassa seikkailee myös mm. puutarhuri Tilli, kamarineito Pipari, ritariopiskelija Anders sekä Narri. ==Jaksot== Jaksojen alkuperäiset englanninkieliset nimet ovat suluissa. # Koetus (Tests and Jests) # Hammaskeiju (The Tooth Fairy) # Kaksintaistelu (Jester Justice) # Vaarallinen vaellus (A Dragon's Tail) # Tanssiinkutsu (Shall We Dance) # Jäähyväiset (The Offer) # Lepopäivä (Dragon Rules) # Aprillipäivä (All Fools Day) # Salaperäinen satakieli (Dragon Diva) # Linnassa lapsenvahtina (Adventures in Royal Babysitting) # Kolmas pyörä (Three's a Crowd) # Possun pulma (A Pig of a Problem) # Kuvankaunis kuningatar (A Thing of Beauty) # Oma koti kullan kallis (Rune) # Myrskyn silmässä (Foul Weather Friends) # Kummallinen kuume (Dragonphobia) # Heinänuha (Pride and Pollen) # Pelokas ritari (Knight Light) # Isänrakkautta (Fathers) # Nuhanenä (Strawberry Fool) # Tilli tutkimusmatkaaja (Go West, Young Gardiner) # Voittamattomat (Mismatched) # Lohikäärmeen muna (Dragon's Egg) # Uskollinen ritari (King's Knight) # Ritarin perintö (The Last of the Dragonslayers) # Sotahuuto (For Crying Out Loud) ==Suomenkieliset äänet== * Heljä Heikkinen * Paavo Kerosuo * Niilo Syväoja * Samuel Harjanne * Peter Pihlström * Kari Tamminen * Rauno Ahonen * Henni-Liisa Stam * Sean San Miguel * Ella Jaakkola * Jarmo Koski * Jon-Jon Geitel * Aarni Kivinen * Sanna Majuri * Ulla Renko === Suomenkielinen versio === Dubbausstudio: SC Suomi Sun Studio Ohjaus: Ulla Renko Käännös: Susanna Suomi / Mediaplant Äänitys: Kari Leppälä Editointi: Miksaus: Henrik Vindeby Tuottaja: Svend Christiansen == Lähteet == Luokka:2000-vuosikymmenen piirrossarjat Luokka:Kanadalaiset televisiosarjat Luokka:Uusiseelantilaiset televisiosarjat